open-index/open-wikipedia-markdown huggingface dataset:
פרס איגוד מבקרי הקולנוע האמריקאי לשחקן המשנה הטוב ביותר

**[[פרסי איגוד מבקרי הקולנוע האמריקאי|פרס איגוד מבקרי הקולנוע האמריקאי]] לשחקן המשנה הטוב ביותר** הוא אחד מהפרסים המוענקים על ידי איגוד מבקרי הקולנוע האמריקאי בטקס הפרסים השנתי שלהם. הפרס הוענק לראשונה ב-1995 כשהזוכים היו תיקו בין אד האריס על תפקידו ב"אפולו 13" וקווין ספייסי על תפקידו ב"החשוד המיידי". לא היו מועמדים רשמיים עד שנת 2001, כיום ישנם בדרך כלל שישה מועמדים.

מהרשלה עלי הוא השחקן היחיד שקיבל את הפרס הזה יותר מפעם אחת, עם שתי זכיות. פיליפ סימור הופמן ומארק ראפלו מחזיקים בשיא המועמדויות בקטגוריה עם שלוש כל אחד.

## זוכים ומועמדים

## שיאני זכיות ומועמדויות

## ראו גם
* פרס אוסקר לשחקן המשנה הטוב ביותר
* פרס באפט"א לשחקן הטוב ביותר בתפקיד משנה
* פרס גלובוס הזהב לשחקן המשנה הטוב ביותר - סרט קולנוע

## קישורים חיצוניים
* 

## הערות שוליים

*
קטגוריה:פרסי איגוד מבקרי הקולנוע האמריקאי
איגוד מבקרי הקולנוע האמריקאי, שחקן המשנה הטוב ביותר
מרכז איטליה

**מרכז איטליה** (באיטלקית: **Italia centrale**) הוא אחד מחמשת האזורים הסטטיסטיים הרשמיים של איטליה המשמשים את המכון הלאומי האיטלקי לסטטיסטיקה.

## מחוזות
אזור מרכז איטליה כולל ארבעה מתוך 20 מחוזות איטליה:
* מחוז לאציו
* מחוז מארקה
* מחוז טוסקנה
* מחוז אומבריה

אזור מרכז איטליה משתרע על פני 58,052 קמ"ר, ונכון לסוף שנת 2016 גרו בו 12,067,524 תושבים. העיר המאוכלסת ביותר באזור מרכז איטליה היא בירת איטליה רומא.

מסיבות תרבותיות והיסטוריות החלקים הדרומיים והמזרחיים ביותר של מחוז לאציו נכללים לעיתים רבות באזור דרום איטליה (אזור המכונה מצוג'ורנו), משום שבעבר הם היו חלק מממלכת שתי הסיציליות, ולכן הדיאלקטים של דרום איטליה נפוצים יותר באזורים הללו.

## כלכלה
התוצר המקומי הגולמי של אזור מרכז איטליה עמד על 380.9 מיליארד יורו נכון לשנת 2018, המהווים כ-21.6% מהתפוקה הכלכלית של איטליה כולו.

## גאוגרפיה

## היסטוריה

## ראו גם
* צפון איטליה
* מצוג'ורנו

## קישורים חיצוניים

## הערות שוליים

קטגוריה:איטליה: גאוגרפיה
סטרפ-און

שמאל|ממוזער|סטרפ-און בסיסי
**סְטְרֶפּ-אוֹן** (באנגלית: **Strap-on dildo** או **Strap-on**) הוא דילדו, בדרך כלל עם רתמה, המיועד ללבישה במהלך פעילות מינית. נשים לסביות (או נשים המקיימות יחסי מין עם נשים) בדרך כלל משתמשות בסטרפ-און, אם כי כל אדם מכל מגדר או נטייה מינית יכולים לשמש בו.

ניתן להשתמש בסטרפ-און במגוון רחב של פעילויות מיניות, כולל מין נרתיקי, מין אנאלי (), מין אוראלי, ואפילו אוננות. בכדי להקל על החדירה של הסטרפ-און, ניתן להשתמש בחומר סיכה.

## לקריאה נוספת

* Battenberg, Richard, *A Visual History of Lovemaking Toys*, Goliath (2019), 


## קישורים חיצוניים

## הערות שוליים

קטגוריה:אביזרי מין
Lost in Your Light

"**Lost in Your Light**" הוא סינגל של הזמרת הבריטית, דואה ליפה, בשיתוף פעולה עם הזמר האמריקאי, מיגל. השיר הופיע באלבום האולפן הראשון של ליפה, *[[Dua Lipa (אלבום)|Dua Lipa]]*. השיר נכתב על ידי ליפה, מיגל וריק נואלס, והופק על ידי מיגל וסטיבן קוזמניוק. השיר יצא, על ידי חברת התקליטים וורנר רקורדס, כסינגל השישי של האלבום ב-21 באפריל 2017.

נכון לינואר 2023, השיר הושמע למעלה מ-115 מיליון פעמים ביוטיוב, ולמעלה מ-144 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דואה ליפה
קטגוריה:שירי מיגל
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:שירים שנכתבו על ידי ריק נואלס
קטגוריה:שירי אלקטרופופ
קטגוריה:סינגלים בהוצאת וורנר רקורדס
צבי לנזמן

**צבי לנזמן** (נולד ב–27 ביוני 1983) הוא במאי, צלם ומפיק קולנוע וטלוויזיה ישראלי. יוצר הסרט "הטיפול" (כאן 11) המתעד לראשונה טיפולי המרה מתוך חדר הטיפולים, ו״דה האן: קול מחוץ לזמן״ (כאן 11) שזכה בפרסים בפסטיבל בברלי הילס, פסטיבל פריז לקולנוע ישראלי ופסטיבל ברלין לקולנוע יהודי.

## ביוגרפיה
לנזמן נולד בירוחם למשפחה דתית. אימו היא הרבנית לאה שקדיאל. התחנך בבית ספר ממלכתי דתי "קול יעקב" ובתיכון למדעים ואומנויות בירושלים במגמת אמנות. בין השנים 2002–2006, התגייס ליחידת עורב נח"ל, ושירת כמ"מ וקצין הדרכה בגדוד הסיור הבדואי. לאחר שחרורו השתלב בלימודי מחול בלהקת ורטיגו. למד קולנוע במדרשה לאמנויות בית ברל. בין השנים 2008–2013 למד בבית הספר סם שפיגל לקולנוע ולטלוויזיה וסיים בהצטיינות.

לנזמן מתגורר ביפו.

## סרטיו כבמאי
בשנת 2011, כתב, שיחק וביים את "חום גופך", סרט סטודנטים עלילתי קצר שהשתתף בפסטיבלים רבים לקולנוע הומו-לסבי. בשנת 2014, ביים את "אחרית דבר" סרט עלילתי קצר, שזכה בציון לשבח בפסטיבל מינכן לסרטי סטודנטים ובפסטיבל תל אביב לסרטי סטודנטים. הסרט צבר מעל 34 מיליון צפיות ביוטיוב.

בין השנים 2016–2018 ביים יחד עם הבמאי איתי עקירב את "שפה חיה" - מקבץ סרטים קצרים.

בשנת 2021 ביים את הסרט הדוקומנטרי הראשון שלו באורך מלא "הטיפול". הסרט נתמך על ידי כאן 11, הקרן החדשה לקולנוע ולטלוויזיה, קרן מימונידס, והקרן היוקרתית של מכון סאנדאנס, ארה״ב. הסרט זכה בפרס חבר השופטים בפסטיבל דוקאביב 2021, הוקרן בתחרות הרשמית פסטיבל הקולנוע הבינ״ל סנטה ברברה, בתחרות הרשמית בפסטיבל Movies That Matter בהאג, בפסטיבל הקולנוע היהודי של סן פרנסיסקו ונבחר להפצה על ידי The Film Collaborative, לוס אנג׳לס בשם האנגלי The Therapy. ב-2024 הסרט הופץ באמזון פריים תחת השם All of Me.

בשנת 2024 ביים את ״דה האן: קול מחוץ לזמן״, שוב עבור כאן 11 ובתמיכת הקרן החדשה לקולנוע ולטלוויזיה, בקופרודוקציה עם EO Docs, הולנד. הסרט מספר אודות יעקב ישראל דה האן, שהיה סופר ומשורר יהודי להט״בי בהולנד, חזר בתשובה, עלה לישראל ב-1919, הפך לדובר הרשמי של העדה החרדית הלא ציונית בירושלים עד שנרצח במסתוריות ב-1924. בסרט לנזמן חושף קלטות שלא נשמעו בציבור בעבר ששופכות אור חדש על זהות מזמיני הרצח. הסרט הוקרן בבכורה בפסטיבל ירושלים, וזכה בפרסים בפסטיבל הסרטים הבינ״ל בברלי הילס, פסטיבל הסרטים הישראלי של פריז ופסטיבל ברלין היהודי.

## סרטיו כצלם
בשנת 2015, שימש לנזמן כצלם של הסרט ״בית האילמת״ בבימוי של תמר קיי זוכה פסטיבל ירושלים, פסטיבל דוקאביב ופסטיבל קרקוב בשנת 2016. הסרט נכלל בשורטליסט לאוסקר ב-2017. בשנת 2017 צילם את הסדרה "מלאכי השביל" של תאגיד השידור הציבורי כאן ובאותה השנה ביצע צילום נוסף לסרט ״המוזיאון״ של הבמאי רן טל. בשנת 2018 שימש כצלם נוסף בסדרה הדוקומנטרית הישראלית "אמבולנס". בשנת 2021 צילם את סירטו ״הטיפול״. בשנת 2023 צילם פרק בסדרה הצרפתית Les évangéliques à la conquête du monde. בשנת 2024 צילם את סירטו ״דה האן: קול מחוץ לזמן״ ואת הסרט האמריקאי After October 7th.

## קישורים חיצוניים

* צבי לנזמן, באתר (איגוד הבמאיות והבמאים)

## הערות שוליים
אתר חברת ההפקות של לנזמן Tree House Productions
2023 01
קטגוריה:במאי קולנוע ישראלים
קטגוריה:להט"ב בישראל
קטגוריה:להט"בים ישראלים
קטגוריה:במאים להט"בים
קטגוריה:בוגרי התיכון הישראלי למדעים ולאמנויות (ירושלים)
קטגוריה:בוגרי המדרשה לאמנות
קטגוריה:בוגרי בית הספר סם שפיגל לקולנוע ולטלוויזיה
קטגוריה:תל אביב-יפו: אישים
קטגוריה:ירוחם: אישים
קטגוריה:ישראלים שנולדו ב-1983
רצועת החוף הצפונית של קליפורניה

אזור **רצועת החוף הצפונית של קליפורניה** (באנגלית: **The North Coast of California** או **Redwood Empire**) הוא אזור הנמצא בחלקה הצפוני של מדינת קליפורניה שבארצות הברית השוכן לאורך האוקיינוס השקט בין מפרץ סן פרנסיסקו לגבול של קליפורניה עם מדינת אורגון.

## ערים
חלק גדול מאזור רצועת החוף הצפונית של קליפורניה הוא אזור כפרי, וישנה כמות מעטה יחסית של ערים מרכזיות באזור זה. העיר היחידה שמכילה מעל ל-100 אלף תושבים באזור זה היא העיר סנטה רוזה (הכילה 178,127 תושבים נכון ל-2020) אשר במחוז סונומה והעיר העיר המאוכלסת ביותר באזור זה. למרות גודלן הקטן יחסית לערים הגדולות במקומות אחרים במדינת קליפורניה, לרבות מערי ועיירות האזור יש חשיבות היסטורית רבה למדינת קליפורניה.

## גאוגרפיה
קו החוף באזור זה לעיתים רבות אינו נגיש, וכולל צוקים גבעות, ונחלים. אזור רצועת החוף הצפונית של קליפורניה מכיל גם הרים רבים, נהרות, עמקים וקניונים צרים רבים, וכמו גם יערות עם עצי סקויה, אשוח, ואלון.

החלק הדרומי של אזור רצועת החוף הצפונית של קליפורניה הוא ברובו אזור עירוני בעוד שיתר אזור רצועת החוף הצפונית של קליפורניה הוא בעיקר אזור כפרי.

## דמוגרפיה
לפי מפקד האוכלוסין האמריקני של שנת 2010 אזור רצועת החוף הצפונית של קליפורניה הכיל באותה העת 987,361 תושבים.

## קישורים חיצוניים

קטגוריה:צפון קליפורניה
תוכנית פובוס

250px|ממוזער|שמאל|דגם של גשושית במוזיאון
**תוכנית פובוס** (ברוסית: **Программа Фобос**, באנגלית: **Phobos program**) הייתה תוכנית חלל סובייטית לחקר כוכב הלכת מאדים וירחיו. במסגרת תוכנית זו שוגרו גשושיות "פובוס 1" ו-"פובוס 2". בנוסף למדעני ברית המועצות בתוכנית השתתפו מדענים מצרפת ומדינות נוספות.

תכנון הגשושיות במשרד התכנון לבוצ'קין החל בתחילת שנות ה-80 של המאה ה-20 על בסיס גשושיות מדגם "ונרה". כל גשושית כללה יחידה שהייתה אמורה להישאר במסלול סביב פובוס, יחידת נחיתה ויחידת הנעה. בגשושיות הותקנו מספר רב של מכשירים (מערכת צילום, ספקטרומטר תת־אדום, טלסקופ, ספקטרומטר על־סגול, מכ"ם, ספקטרומטר מסה ועוד) ובנוסף הותקנו מערכות קשר ובקרה.

## גשושית פובוס 1
הגשושית שוגרה ב-7 ביולי 1988 מקוסמודרום בייקונור בעזרת משגר מדגם "פרוטון". ב-16 ביולי 1988 בוצע תיקון המסלול. ב-18 באוגוסט ניהול הטיסה עבר ממרכז הבקרה ביבפטוריה למרכז בקרה במוסקבה. ב-28 באוגוסט לגשושית נשלחה פקודה שגויה. לאחר גילוי הטעות כל הניסיונות לתקנה לא צלחו. ב-3 בנובמבר 1988 ניסיונות ליצור קשר עם הגשושית הופסקו.

בשלבים הראשונים של הטיסה הופעל טלסקופ שחקר השמש ובוצעו צילומי רנטגן רבים שהועברו למרכז הבקרה.

## גשושית פובוס 2
הגשושית שוגרה ב-12 ביולי 1988 מקוסמודרום בייקונור בעזרת משגר מדגם "פרוטון". ב-21 ביולי 1988 וב-23 בינואר 1989 בוצעו תיקוני המסלול. ב-29 בינואר הגשושית עברה למסלול סביב מאדים. עד למרץ 1989 הגשושית הייתה במסלול סביב מאדים וחקרה את כוכב הלכת. במקביל בוצעו צילומי פובוס. ב-25 במרץ 1989 פובוס צולם במרחק של 191 ק"מ. התקרבות לפובוס ושחרור יחידת נחיתה היו מתוכננים ל-4 באפריל. אמנם ב-27 במרץ לא התקיים קשר עם הגשושית וכל הניסיונות לחדש את הקשר נכשלו. ב-15 באפריל 1989 הוכרז על סיום המשימה.

הגשושית ביצע מספר צילומי פובוס והעבירה נתוני מדידות של המכשירים השונים. בפובוס התגלו תעלות ברוחב 100-200 מ' ובעומק של 10–20 מ'. אורך התעלות עד ל-30 ק"מ. רוב התעלות מתחילות במכתש סטיקני שקוטרו כ-10 ק"מ (כשליש מקוטר פובוס עצמו). לא התגלו סימני מים על פובוס.

## קישורים חיצוניים

*תיאור משימה
*צילומים שבוצעו על ידי פובוס 2
*פובוס 1, נתונים מאתר נאס"א
*פובוס 2, נתונים מאתר נאס"א
* תיאור הגשושיות באתר היצרן

קטגוריה:משימות לחקר מאדים
פובוס
מארי וורד

**מארי וורד** (באנגלית: **Mary Ward**; 27 באפריל 1827 – 31 באוגוסט 1869) הייתה מדענית, אסטרונומית, מיקרוסקופאית, סופרת וציירת אירית.

## ביוגרפיה
### ראשית חייה
מארי וורד נולדה בתור מארי קינג בעיירה בלילין ליד פרבן, אירלנד, ב-27 באפריל 1827, היא הילדה הצעירה ביותר של הנרי קינג ואשתו הרייט. היא ואחיותיה חונכו בבית כמו ילדות רבות בתקופתם. עם זאת, החינוך שלה היה מעט שונה מהנורמה מאחר שמשפחתה הייתה מוכרת בתור משפחה של מדענים. היא התעניינה בטבע מגיל צעיר, ובגיל שלוש היא התחילה לאסוף חרקים.

וורד הייתה אסטרונומית חובבת, יחד עם בן דודה ויליאם פרסונס, שהיה אסטרונום מוכר. וורד אהבה לצייר ולרשום, וכך תרמה מאוד לשימור מעשיו של ויליאם פרסונס: על ידי רישום מבנה המיקרוסקופים שלו, בעוד שאשתו צילמה את המיקרוסקופים.

### נישואין
ב-6 בדצמבר 1854 היא נישאה להנרי וורד. בשנת 1881 זכה הנרי לתואר ויקונט בנגור (תואר אצולה בריטי). היו להם שלושה בנים וחמש בנות, ביניהם מקסוול וורד, השישי שזכה לתואר ויקונט בנגור. הצאצאים הכי נודעים שלה הם: הנכד שלה אדוארד וורד אשר היה כתב חוץ והזוכה השביעי של תואר הוויקונט בנגור ובתה, אלה וורד אשר השתתפה בסדרת הטלוויזיה "דוקטור הו" (Doctor Who).

### פטירה
וורד היא האדם הראשון שנהרג בתאונת דרכים. הבנים של ויליאם פרסונס בנו מכונית מונעת קיטור, וב-31 באוגוסט 1869 טיילו היא ובעלה הנרי ברכב עם הילדים של ויליאם פרסונס והמורה שלהם, ריצ'רד ביגס. בפרסונס טאון נפלה וורד מן הרכב עקב תלילות הכביש, נלכדה תחת גלגלי המכונית ומתה כמעט מיד. רופא שגר ליד מקום התאונה הגיע במהירות לאירוע ומצא אותה מלאה בשריטות, חבולה ומדממת מן האוזניים. הפגיעה העיקרית הייתה שבר בצוואר. ככל הנראה הרסה המשפחה האבלה את המכונית לאחר האירוע.

## ספרים
מארי וורד הוציאה חמישה ספרים:
* A Windfall for the Microscope (נפילה למיקרוסקופ), 1856
* Revealed by the Microscope (נחשף תחת המיקרוסקופ), 1857
* Entomology in Earnest (אנטומולוגיה ברצינות), 1857
* Telescope Teachings (לימודי טלסקופ), 1859
* Microscope Teachings (לימודי מיקרוסקופ), 1864

## קישורים חיצוניים

* 

## הערות שוליים

קטגוריה:נפטרות ב-1869
קטגוריה:ילידות 1827
קטגוריה:מדעניות בריטיות במאה ה-19
מתקפות האצ"ל על שער שכם

בדצמבר 1947 ביצעו פעילי אצ"ל שתי התקפות על שער שכם: האחת ב-12 בדצמבר והשנייה ב-29 בחודש.

## הפיצוץ ב-12 בדצמבר
ב־12 בדצמבר 1947 הטילו אנשי האצ"ל מתוך שתי מכוניות שחורות, שבהן נסעו 4 אנשים, לבושים כערבים שתי פצצות, שהורכבו בתור פחי נפט ושמשקלן נאמד ב-50 ק"ג. הפצצות פיזרו רסיסי ברזל על הכיכר שלפני השער, ששימשה כתחנת האוטובוסים הראשית ליישובי האזור, מספר אוטובוסים נפגעו, תחנת הדלק במקום עלתה באש, שני מחסנים קטנים בקרבת מקום התמוטטו ובית הקפה הערבי שמול השער נהרס כמעט כליל. לטענת אצ"ל נהרגו בפעולה 10 אנשים ו-50 נפצעו, בעוד שהמקורות הערביים דיווחו על שישה הרוגים ו־20 עד 40 פצועים. הפיצוץ גרם זעזוע בקרב ערביי העיר.

## הפיצוץ ב-29 בדצמבר
ב-29 בדצמבר 1947 בשעה 12:40 בצהריים, השליכה חוליה של האצ"ל בפיקוד ישראל לוי פצצה ממונית שנסעה באזור שער שכם, מן הפיצוץ נהרגו 2 שוטרים בריטים, 11 ערבים ונפצעו 32 ערבים. לפני שהמונית נמלטה ממקום הפיצוץ, ערבים פתחו באש לעברה, והאנשים שהיו במונית השיבו בירי בנשק אוטומטי, משם המונית נסעה עד שכונת נחלת יצחק, מבצעי הפיצוץ יצאו מן המונית וברחו, באותו יום נעצר אהרן כהן, בן 16 תושב השכונה בחשד שביצע את הפיצוץ.

בפעולות נגד של משטרת המנדט לאחר הפיצוץ, נהרג יהודי.

## הערות שוליים

קטגוריה:אצ"ל: פעולות
קטגוריה:1947 בארץ ישראל
גוסטף (זמר)

**סטף קארס** (, ב-IPA: [stɛf kaːrs]; נולד ב-5 ביולי 1980), ידוע בשם הבמה שלו, **גוסטף** (מסוגנן כ- **GVSTΛPH**), הוא זמר-יוצר, מפיק מוזיקלי ומורה לפיתוח קול בלגי. ייצג את בלגיה באירוויזיון 2023, שהתקיים בליברפול שב, עם השיר "Because of You".

## ביוגרפיה
קארס נולד ב-5 ביולי 1980 בלוון שבפלנדריה. את הקריירה המוזיקלית שלו החל כשלמד בקונסרבטוריון המלכותי של גנט. שם אימץ את שם הבמה הראשון שלו, סטפן. בשנת 2000 הוציא לאור את סינגל הבכורה שלו, "Gonna Lose You", שהפך ללהיט בבלגיה והגיע למקום ה-22 במצעד הסינגלים הפלמי. לאחר מכן הוציא שיר נוסף בשם "Sweetest Thing".

לאחר ההוצאות האלו החל קארס להתמקד יותר בכתיבת שירים ובהפקתם. הוא גם התחיל לעבוד כולן משנה של וילי זומרס וליידי לין. בשנת 2010 הצטרף ללהקת הרקולס אנד לאב אפייר כאחד הסולנים הראשיים.

ממוזער|240px|קארס (ימין) מופיע עם "הרקולס אנד לאב אפייר" ב-2012
באירוויזיון 2018 ליווה את סנק עם שירה "A Matter of Time", ובאירוויזיון 2021 את הוברפוניק עם "The Wrong Place". בנוסף לקריירה שלו כזמר, הוא מלמד פיתוח קול ואף עובד כמורה באקדמיה המלכותית לאמנויות בגנט.

בנובמבר 2022 הוכרז כאחד משבעת המתחרים בקדם הבלגי לאירוויזיון 2023, "Eurosong 2023". ב-14 בינואר 2023 הוכרז שירו לתחרות, "Because of You", כמנצח בתחרות. ב-11 במאי 2023 ביצע גוסטף את "Because of You" על בימת חצי הגמר השני של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. בלגיה הופיעה כמדינה ה-16, לפני ארמניה ואחרי אוסטרליה. במופע הגמר, בתום הקראת הניקוד שהעניקו צוותי השופטים, דורג השיר במקום השביעי, עם 127 נקודות. בהצבעת הקהל הוא דורג במקום ה-12, עם 55 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השביעי, כשבסך הכל קיבל 182 נקודות.

## קישורים חיצוניים

## הערות שוליים

קטגוריה:מורים לפיתוח קול
קטגוריה:משתתפי אירוויזיון 2023
קטגוריה:נציגי בלגיה באירוויזיון
קטגוריה:זמרים-יוצרים בלגים
קטגוריה:להט"בים בלגים
קטגוריה:בלגים שנולדו ב-1980
מנחם מנדל משי זהב

**מנחם מנדל משי זהב** (30 בנובמבר 1936, ט"ז בכסלו ה'תרצ"ז – 22 בינואר 2021, י' בשבט ה'תשפ"א), הידוע בשם העט **מנחם מענדל**, היה סופר ועיתונאי חרדי ישראלי.

## ביוגרפיה
נולד בירושלים לחיים דוד משי זהב, ממשפחה ירושלמית ותיקה, מנחם מנדל היה דור עשירי בירושלים. נישא לשרה זיסל, בתו של יוסף שיינברגר.

במהלך חייו כתב מאות ספרי סיפורים, מרביתם סיפורי צדיקים והיסטוריה, רבים מספריו הם שכתוב של ספרים שנכתבו ביידיש-גרמנית או ביידיש העתיקה, שאותם שכתב לשפה בת זמננו. בין הספרים ששכתב היו מרבית ספרי מאיר להמן.

פרסם מאמרים רבים כנגד שלטונות מדינת ישראל. כתב בעברית בעיתון "המודיע".

מנחם מנדל נפטר ב-22 בינואר 2021, בגיל 84, לאחר שנדבק בנגיף הקורונה. נקבר בחלקת גניזת סתם בגוש הפרושים, בבית העלמין בהר הזיתים.

## משפחתו
גיסו הוא הסופר מנחם מנדל גרליץ. בנו היה יהודה משי זהב, שמילא את תפקיד יו"ר זק"א.

## ספריו
* 
* 
* די שיינקייט פון שבת
* די שיינקייט פון יום טוב
* די שיינקייט פון ירושלים (ירושלים, תשמ"ו)
* ישועת השם כהרף עין (ירושלים, תשנ"א)
* דער אידישער פרינץ (ירושלים, תשנ"ב)
* גירוש שפאניע (ירושלים, תשנ"ו)
* 

## קישורים חיצוניים
* 

קטגוריה:סופרים כותבי יידיש
קטגוריה:סופרים חרדים ישראלים
קטגוריה:ישראלים שנולדו ב-1936
קטגוריה:ישראלים שנפטרו במגפת הקורונה
קטגוריה:ישראלים שנפטרו ב-2021
קטגוריה:יהודים הקבורים בהר הזיתים: חלקת הפרושים
גיגאטיטאן

**גיגאטיטאן** (שם מדעי: *Gigatitan*; מילולית: "טיטאן ענקי") הוא סוג נכחד של חרק קדום שהשתייך לסדרה הנכחדת Titanoptera, מהקבוצה בעלי גלגול חסר, הקרוב מעט לחגבאים שהיה מהחרקים הגדולים ביותר בקבוצתו. הוא התקיים במשך הטריאס של מרכז אסיה שלפני 242 מיליון שנה מזמננו ותואר למדע ב-1968 בידי החוקר הרוסי אלכסנדר גריגורוביץ' שרוב  כשהסוג הכיל 3 מינים.

המאובנים של חרק זה התגלו בתצורות מדיגן  שבקירגיסטן ואלה הראו שהיה חרק גדול עם מוטת כנפיים באורך של 40 ס"מ, גדולה יותר מכל חרק שלאחר הפלאוזואיקון.

במראהו הזכיר מעט גמל שלמה אך מבנה הגוף דמה יותר לזה של החרגוליים ושאר חגבים. בדומה לשאר קרוביו היה לו חריצים לאורך החלק העליון של הגב, מהם ניתן היה כנראה להפיק קולות. לחרק זה היה גוף דומה לגמל שלמה משובץ (*Blepharopsis mendica*), שאולי היה מפוספס להסוואה מטורפים וכמותו היה בעל גפי טריפה ארוכות שנועדו ללפות בחוזקה טרף שאליו ארב במחבוא. כמו כן נמצאו בקצה בטנו רכסים מחודדים בעלי עוקץ, שכנראה שימשו את בעליהם לחירור צמחייה כדי להטיל בה ביצים, בדומה לחגבאים המודרניים.

## קישורים חיצוניים

## הערות שוליים

### גלריה

Gigatitan vulgaris.jpg


קטגוריה:בעלי חיים שחיו בטריאס באסיה
קטגוריה:חרקים שחיו במזוזואיקון
קטגוריה:מאובני טקסונים שתוארו ב-1968
ניצוד (סרט)

**ניצוד** (בדנית: **Jagten**) הוא סרט דני משנת 2012 בבימויו של תומאס וינטנברג ובכיכובו של מאדס מיקלסן. הסרט עוסק בגבר אשר חייו נהרסים לאחר שהוא נחשד על לא עוול בכפו בהתעללות מינית בילדים. הסרט זכה להצלחה רבה, וזיכה את מיקלסן בתואר השחקן הטוב ביותר בפסטיבל הקולנוע בקאן. כמו כן הסרט היה מועמד לפרס גלובוס הזהב לסרט הזר הטוב ביותר ולפרס אוסקר לסרט הבין-לאומי הטוב ביותר.

## תקציר העלילה
לוקאס, הוא גבר גרוש המתגורר בעיירת ציידים קטנה ומלוכדת בדנמרק. הוא עובד כגנן בגן ילדים מקומי, ואהוב מאוד על הילדים. הוא מתחיל לשקם את חייו, משכנע את בנו המתבגר מרקוס לעבור לגור אתו, ומפתח קשר רומנטי עם קולגה שלו מהעבודה. עם זאת, ילדה בעלת דמיון מפותח בשם קלרה, טוענת שלוקאס תקף אותה מינית. חייו של לוקאס נהרסים באחת. הוא מפוטר מעבודתו, נפרד מבת זוגו, ובנו מורחק ממנו. הוא נלקח למעצר במשטרה, אולם עד מהרה משוחרר מחוסר ראיות. למרות זאת, הוא הופך למנודה בקהילת הציידים הקטנה שהיא כל עולמו.

## קישורים חיצוניים
* 

קטגוריה:סרטים דניים
קטגוריה:סרטי 2012
קטגוריה:סרטים על בריאות הנפש
פרימיטיבי (שיר)

"**פרימיטיבי**" הוא שיר שהלחינה וביצעה הזמרת־יוצרת הישראלית ענבל ביבי, והסינגל המקורי הראשון שלה. ביבי כתבה את המילים עם מארק גוֹזמן ("מארקי סטייל"). השיר התפרסם ב־25 ביולי 2022 כסינגל הראשון מתוך אלבום הבכורה של ביבי, "רוקדת בשקיעה", שיצא לאור ביולי 2024.

השיר זכה להאזנות רבות בסטרימינג ושהה כמה חודשים ברשימת 50 המואזנים ביותר בספוטיפיי ובאפל מיוזיק. כן זכה השיר להשמעות רדיו ובעיקר בגלגלצ, שם זכה להשמעות רבות.

## רקע וכתיבה
השיר הוא הסינגל המקורי הראשון של ביבי. היא סיפרה שהיא כותבת שירים כבר מילדות, אך חברת יוניברסל ישראל הייתה הראשונה שלא דרשה ממנה לשיר שירים "כיפיים" של כוכבת פופ "בסיסית, צעירה ומתוקה", אלא האמינה בה ונתנה לה חופש אומנותי להוציא שיר מקורי לפי טעמה ורצונה.

התמה של השיר היא פרימיטיביות ומיניות. ביבי התייחסה למונח "פרימיטיביות" הן מבחינה כללית הן מהבחינה האישית. מבחינה כללית היא הסבירה שלאישה מותר להתנהג, להתלבש ולבטא את המיניות שלה איך שהיא רוצה, ושגבר שלא מקבל את זה הוא פרימיטיבי. מהבחינה האישית השיר מתייחס ל"מערכת יחסים לא נכונה" שהייתה לה עם בחור שחשב שהיא פרובוקטיבית וניסה "להקטין ולהגביל" אותה בין השאר על ידי שנהג בה ברכושנות יתר, חשד בה שהיא מתחילה עם חברים שלו כשהייתה "מחייכת ונחמדה" אליהם ודרש ממנה להשקיע באיפור, בשיער ובביגוד לפי טעמו בכל זמן ובכל מקום. היא הבחינה שרמות "השמחה והאנרגיה" שלה יורדות וניתקה את הקשר, אף על פי שאהבה את הבחור. היא הסבירה את המסר של השיר על רקע אותו קשר: 

ביבי הוסיפה שיש מוסר כפול ביחס החברתי לעיסוק במיניות בין נשים לגברים: .

## וידאו קליפ
תמר גורן ביימה את הווידאו קליפ של השיר, וענבר כץ ערכה אותו. ביבי מופיעה בו עם תום חיימוב ("האח הגדול"). הקליפ מתאר סטוץ: בחור ובחורה נפגשים במסעדה ובבית מלון, נמשכים אחד לשנייה והבחור הולך ומשאיר את הכרטיס על השולחן של החדר שלו. היא לוקחת לו את הכרטיס ונכנסת לחדר שלו, אלא שפתאום הוא מגיע ויש רגע לא ברור שבו אומנם הצופה לא עד לסיטואציה מינית מפורשת, אך ביבי אומרת שיש אווירה "כאילו משהו קרה רגע לפני".

על בחירת בן הזוג לקליפ סיפרה ביבי שדמיינה לעצמה "בחור אנגלי קצת שחום, עם משקפיים, שיער מסודר כמו איש עסקים", ולאחר התלבטות הציעה לתום חיימוב את התפקיד. , סיפרה.

## ביקורת
יוסי חרסונסקי כתב שביבי .

באתר אייס נכתב בביקורת על השיר שביבי . על השיר נכתב: .

נלי תגר ולירון ויצמן תיארו את השיר במילה  בתוכניתן ברדיו תל אביב.

## קישורים חיצוניים

* ביצוע חי בתוכניתו של עידו פורת בגלגלצ, באתר יוטיוב, 28 באוגוסט 2022

## ביאורים

## הערות שוליים

קטגוריה:שירי ענבל ביבי
קטגוריה:שירים בעברית
קטגוריה:שירים על מין מזדמן
קטגוריה:שירים עם נושאים פמיניסטיים
קטגוריה:סינגלים בהוצאת יוניברסל מיוזיק ישראל
יוליאן ריירסון

**יוליאן רֶיֵירְסוֹן** (בנורווגית: **Julian Ryerson**; נולד ב-17 בנובמבר 1997 בלינגדל שבנורווגיה) הוא כדורגלן נורווגי המשחק בעמדת המגן הימני בקבוצת בורוסיה דורטמונד מהבונדסליגה ובנבחרת נורווגיה.

## קריירת מועדונים
ריירסון גדל במחלקות הנוער של לינגדל וויקינג. הוא החל את הקריירה המקצוענית שלו בקבוצה הבוגרת של ויקינג בשנת 2015, ובסך הכל ערך 63 הופעות במדי המועדון במסגרת ליגת העל הנורווגית וליגת המשנה הנורווגית, בהן הבקיע שבעה שערים.

ב-31 ביולי 2018 חתם ריירסון על חוזה לשלוש שנים באוניון ברלין מהבונדסליגה השנייה. בתום עונת 2018/19 העפיל עם המועדון לבונדסליגה. בסך הכל ערך 87 הופעות ליגה במדי המועדון, בהן הבקיע שני שערים.

ב-17 בינואר 2023 חתם ריירסון על חוזה לשלוש שנים וחצי בבורוסיה דורטמונד מהבונדסליגה.

## קריירה בינלאומית
ב-18 בנובמבר 2020 ערך ריירסון את הופעת הבכורה שלו בנבחרת נורווגיה, בתיקו 1-1 נגד נבחרת אוסטריה במסגרת ליגת האומות 2020/21.

## קישורים חיצוניים

## הערות שוליים

קטגוריה:כדורגלנים נורווגים
קטגוריה:מגני כדורגל נורווגים
קטגוריה:כדורגלני ויקינג
קטגוריה:כדורגלני אוניון ברלין
קטגוריה:כדורגלני בורוסיה דורטמונד
קטגוריה:כדורגלני נבחרת נורווגיה
קטגוריה:ספורטאים זרים בגרמניה
קטגוריה:נורווגים שנולדו ב-1997
Because of You (שיר של גוסטף)

"**Because of You**" (בעברית: "**בגללך**") הוא סינגל שהוקלט על ידי גוסטף, ויצא לאור ב-13 בינואר 2023. ייצג את בלגיה באירוויזיון 2023 לאחר זכייתו ב-*Eurosong 2023*, הקדם הלאומי של בלגיה לתחרות.

## על השיר
בריאיון לאתר מעריצי תחרות הזמר של האירוויזיון ESC Bubble השווה גוסטף את שני שיריו שהתמודדו בקדם, "The Nail" ו-"Because of You". הוא תיאר אותם כקריאה להאדרת ערך החירות וקבלה עצמית. גוסטף, הומוסקסואל מוצהר, טען כי האחדות ב הייתה ההשראה העיקרית לכתיבת שני השירים. את "Because of You" תיאר כשיר קליל, שיכול להפוך במהרה ל"המנון מועדוני לילה".

## לפני האירוויזיון
*Eurosong 2023* היה אירוע הבחירה הלאומי של בלגיה לאירוויזיון 2023. התחרות כללה חמישה מופעי פתיחה, שהוקלטו מראש והחלו מ-9 עד ל-13 בינואר 2023, וגמר בשידור חי ב-14 בינואר.

בחמשת המופעים הראשונים כל אמן הציג את שני שיריו לתחרות מול ששת מתמודדיו, שסיפקו פרשנויות ומשובים על השירים. בהתבסס על דבריהם בחר האמן באחד משני השירים, שאיתו יתחרה בשלב הגמר. גוסטף השמיע את "Because of You" ואת "The Nail" ב-12 וב-13 בינואר בהתאמה. לאחר מכן בחר ב-"Because of You".

המנצח בגמר נבחר באמצעות שילוב של הצבעות השופטים וקולות הקהל, שחולקו ביחס שווה. "Because of You" זכה ב-121 נקודות מהשופטים ו-157 נקודות מהקהל (278 נקודות בסך הכל), והוכרז כמנצח של האירוע.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. בלגיה שובצה למחצית הראשונה של חצי הגמר השני, שהתקיים ב-11 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בלגיה הופיעה חמישית, לפני קפריסין ואחרי אסטוניה. ב-11 במאי 2023 ביצע גוסטף את "Because of You" על בימת חצי הגמר השני של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. בלגיה הופיעה כמדינה ה-16, לפני ארמניה ואחרי אוסטרליה.

במופע הגמר, בתום הקראת הניקוד שהעניקו צוותי השופטים, דורג השיר במקום השביעי, עם 127 נקודות. בהצבעת הקהל הוא דורג במקום ה-12, עם 55 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השביעי, כשבסך הכל זכה ב-182 נקודות.

## קישורים חיצוניים

## הערות שוליים

קטגוריה:שירים באנגלית

קטגוריה:שירי אירוויזיון 2023
קטגוריה:שירי בלגיה באירוויזיון
קטגוריה:שירי להט"ב
המטה הצבאי של הוד מלכותו

**המטה הצבאי של הוד מלכותו** (בשוודית: **H.M. Konungens stab**) הוא הצוות הצבאי הרשמי של מלך שוודיה. המטה של הוד מלכותו מתפקד כיחידה עצמאית בתוך הכוחות המזוינים של שוודיה, וכולל שנים עשר קצינים אשר מתחלפים מדי חודש בתפקיד שלישו הצבאי של המלך.

מטרת המטה הצבאי הוא לייעץ למלך ולסייע לו למלא את חובותיו כמפקד העליון של הצבא השוודי. כמו כן המטה אחראי לתמוך בשאר בני משפחת המלוכה בטקסים ובתרגילים צבאיים בשוודיה ומחוצה לה.

המטה הצבאי הוקם ב-1872, ובראשו עומד קצין בדרגת גנרל לויטננט. מאז 2018 ראש המטה הצבאי המלכותי הוא יאן סאלסטרנד. 

## קישורים חיצוניים
* Jan Salestrand ny chef för H.M. Konungens stab
* Kungens hyllning till stroke-drabbade vännen
קטגוריה:שוודיה: צבא וביטחון
קטגוריה:המלוכה השוודית
פרופנאל

פרופנאל (Propanal) הוא תרכובת אורגנית שנוסחתה CH3CH2CHO - אלדהיד בעל שרשרת של 3 פחמנים. פרופנאל הוא נוזל שקוף בטמפרטורת החדר בעל ריח פירותי קל.

פרופנאל מיוצר בתגובה של אתן עם פחמן חד-חמצני ומימן

C_2H_4 +CO +H_2 \rightarrow CH_3CH_2CHO

### שימושים
פרופנאל מגיב עם מתנאל ומתקבל טרימתילואתאן ( Trimethylolethane או TMO)

שהוא חומר מוצא לייצור פולימרים כדוגמת פוליאסטר. התגובה מתבצעת בשני שלבים

# דחיסה של פרופנאל עם מתנאל CH_3CH_2CHO +2CH_2O \rightarrow CH_3C(CH_2OH)_2 CHO
# תגובת קניצרו של התוצר CH_3C(CH_2OH)_2 CHO + CH_2O + NaOH \rightarrow CH_3C(CH_2OH)3 + NaO_2CH 
בנוסף משמש פרופנאל כחומר גלם לייצור חומרי טעם וריח לתעשיית המזון.

ניתן לחזר את הפרופנאל לקבלת 1-פרופנול או לחמצן לקבלת חומצה פרופנואית
## קישורים חיצוניים

## הערות שוליים

קטגוריה:תרכובות אורגניות
מור כהן

**מור כהן** (נולדה ב-22 בפברואר 1988) היא שחקנית ויוצרת קולנוע ישראלית המתגוררת בארצות הברית.

## ביוגרפיה

מור כהן גדלה בפתח תקווה ובשנות נעוריה עברה עם משפחתה ליקנעם עילית. היא התחנכה בחיפה בבית הספר רעות לאמנויות ובתיכון ויצו לאמנויות במגמת תיאטרון. שירתה בצה"ל כמאבחנת ומראיינת פסיכוטכנית בחיפה.

בגיל תשע החלה להופיע על במות בישראל, ובצעירותה השתתפה בשלל תפקידי אורח בטלוויזיה מטעם אולפני הרצליה וערוץ הילדים.

## השכלה
כהן למדה משחק בבית הספר אימפרו ברמת גן ובמסלול התלת-שנתי באקדמיה לאמנויות המופע בתל אביב, שם סיימה את לימודיה בהצלחה בשנת 2014. לאחר תום לימודיה עברה לפריז, שם התגוררה כשנה וחצי, במהלכן פעלה כמוזיקאית.

בשנת 2015 זכתה במלגות לימודים מטעם New York Conservatory for Dramatic Arts ו, ועברה לניו יורק כדי ללמוד משחק מול מצלמה. היא מתגוררת בארצות הברית מאז.

## קריירה

בשנת 2013 שיחקה בסרט הביכורים של נטלי פורטמן כבמאית, "סיפור על אהבה וחושך".

בשנת 2016 חברה כהן לקבוצת התיאטרון Amios בניו יורק, שם שיחקה בהפקות רבות והפיקה ערבי תיאטרון קצר. בהמשך הייתה ממקימיי פרויקט התיאטרון הדו-לשוני The Israeli Artist Project שנוסד ב-2018, ומטרתו הנגשת יצירות ישראליות לקהל אמריקאי וגישור בין התרבויות. במסגרת הפרויקט הפיקה ושיחקה בהצגת אוף-ברודוויי "סקופ" מאת יאיר פקר, לצדם של רון אורלובסקי, גלית פלנר, מיכאל עינב, עדן רובינפור ויוני ונדריגר.

בשנת 2017, בשיתוף עם הבמאי-תסריטאי רועי זפרני והמלחינה נמי מלומד, הפיקה כהן את הסרט הקצר "מעבר לחומה". הסרט זכה בקטגוריה "Best World Cinema Short" בפסטיבל הקולנוע בפיניקס בשנת 2019, גרף מעל למיליון צפיות בארץ ובעולם וזכה לתשבחות רבות.

בשנת 2020 ביימה והפיקה את הקליפ הרשמי לשיר "Change" של המוזיקאית סיון ארבל, שזכה למענק לקידום יצירות חדשות מטעם מפעל הפיס.

בשנת 2021 שיתפה פעולה עם להקת המטאל Born of Osiris בקליפ לשיר , בו גילמה את אלה מצרית.

ב-2022 כיכבה כהן בקומדיה הרומנטית Handle With Care מאת המחזאי ג'ייסון אודל וויליאמס, בהפקת תיאטרון Stage West. כהן גילמה את הדמות הראשית, איילת, צעירה ישראלית הנמצאת בטיול בארצות הברית עם סבתה כאשר הבלתי צפוי קורה.

לצד עבודת משחק והפקה בקולנוע ותיאטרון, השתתפה כהן בפרסומות וקמפיינים לחברות גדולות, בהן יצרנית הרכב פורד, UPS, מותג המשקפיים "Foster Grant", ויצרניות אופנה נוספות. בנוסף, היא מגלמת את La Bruja, דמות הדגל של חברת Shiner Beer, ומשמשת כפרזנטורית של החברה.

## קישורים חיצוניים
* 

* מור כהן, במיזם "אישים" לתיעוד היצירה הישראלית
* , במסד הנתונים Broadway World 
* “Everyone Is Rooting For You” 5 Insider Tips with Actress, Producer, and Director Mor Cohen | by Yitzi Weiner | Thrive Global | Medium
* A Chat With Mor Cohen About Authenticity, Stage West Theatre
* Interview with actress Mor Cohen (14/09/2017) Di Vito “Nik H.” Nicoletti, Voce Spettacolo

## הערות שוליים

קטגוריה:ויקיפדיה: ערכים של משתמשים חדשים
קטגוריה:שחקניות ישראליות
קטגוריה:שחקניות קולנוע וטלוויזיה ישראליות
קטגוריה:בוגרות תיכון ויצו לאמנויות/רעות (חיפה)
קטגוריה:בוגרי תיכון ויצו לאמנויות/רעות (חיפה)
קטגוריה:ישראלים שנולדו ב-1988
קטגוריה:ישראליות שנולדו ב-1988
הפיצוץ בשוק בפתח תקווה

**הפיגוע בשוק בפתח תקווה** היה פיגוע תופת שהתרחש ביום רביעי, 6 ביולי 1977. בפיגוע התפוצץ מטען חבלה בשוק בפתח תקווה, וצילה גלילי, בת 55 תושבת העיר נהרגה בפיצוץ ו-22 נוספים נפצעו. בתחילה נטל ארגון החזית העממית לשחרור פלסטין אחריות על הפיגוע, אך זמן לא רב אחר כך הודיע גם פת"ח שהוא האחראי לפיצוץ.

## הפיצוץ
ב-6 ביולי 1977 הונח מטען חבלה בשוק בעיר פתח תקווה. בשעה 10:00 בבוקר התפוצץ המטען, והרג את צילה גלילי, תושבת העיר, ופצע 22 ישראלים נוספים. גלילי הובאה למנוחות יום למחרת.

בתחילה ארגון החזית העממית לשחרור פלסטין נטל אחריות על הפיגוע לטענתם כתגובה על "מדיניות ההתנחלויות של ראש הממשלה מנחם בגין", אך זמן לא רב אחר כך הודיע גם כן פת"ח שהוא האחראי לפיצוץ.

## קישורים חיצוניים
* ; 
* 

## הערות שוליים

קטגוריה:1977 בישראל
שוק
שוק בפתח תקווה
שוק בפתח תקווה
התורה הארגודית

ממוזער|241x241 פיקסלים|הדגמה ויזואלית לתורה ארגודית
**התורה הארגודית** (אנגלית: Ergodic Theory) היא תאוריה מתמטית בתחום של אנליזה ובפרט בתחום של אנליזה מודרנית ושל סטטיסטיקה ותורת הכאוס אשר מנסה לתת כלים ומדדים עבור "התנהגויות ארוכות טווח" של מערכת ידועה (דטרמיניסטית ) תחת אילוצים מתמטים שונים. בפרט בתורה הארגודית נחקרים תחומים כמו אנטרופיה, תוחלת, מרחבים משמרי מידה  וכו'. כיום משתמשים בתורה ארגודית לחקר סטוכסטי של תהליכים מתמטים ומדעיים.

## הגדרה
נאמר כי \mathfrak{K} = (X,\mathcal{B}, \mu, T) מרחב משמר מידה הוא **ארגודי** אם לכל A \in \mathcal{B} אינווריאנטית (כלומר שנשמרת) תחת T (T^{-1}A = A) מתקיים \mu (A) \in \{0,1\}

במילים אחרות מרחב משמר מידה הוא ארגודי אם כל קבוצה שלא משתנה תחת T היא זניחה (בניסוח לא פורמלי: אינה מהותית) או ממידה 1 (כלומר היא בגודל המרחב או לעיתים היא אף כל המרחב).

## אפיונים שקולים לארגודיות
ישנו מכלול של אפיונים לכך שמרחב משמר מידה הוא ארגודי, בפרט נציג כאן חמישה אפיונים חשובים אשר מהם ניתן להסיק את השאר ומסקנות חשובות מהם

**טענה** יהי \mathfrak{K} = (X,\mathcal{B}, \mu, T) מרחב משמר מידה אזי התנאים הבאים שקולים:

# \mathfrak{K} הוא ארגודי
# לכל A,B\in \mathcal{B} אם \mu(B\bigtriangleup T^{-1}B) = 0 אזי \mu (B) \in \{0,1\} כאשר הסימון \bigtriangleup מסמן הפרש סימטרי בין A ל-B
# לכל B \in \mathcal{B} אם \mu(B) > 0  אזי \mu( \bigcup_{n \geq 0} T^{-n} B ) = 1 כאשר T^{k} מסמן את פעולת ההרכבה k פעמים
# לכל A,B\in \mathcal{B} אם \mu(B) > 0 , \mu(A) > 0  אז קיים N \in \mathbb{N}  כך ש- \mu(A\cap T^{-N}B) > 0 
# לכל f: X \rightarrow \mathbb{C}  מדידה שהיא T-אינווריאנטית (כלומר נשמרת תחת T) μ-כמעט תמיד (כלומר f \circ T = f  μ-כ"ת) היא בהכרח קבועה μ-כ"ת

ישנם אפיונים נוספים להיותו של מרחב משמר מידה ארגודי אך אלה דורשים טענות ומסקנות נוספות.

## קישורים חיצוניים
* סיכום, האוניברסיטה העברית
* 

קטגוריה:מערכות דינמיות
קטגוריה:תהליכים סטוכסטיים
אליפות העולם בראלי-רייד

**אליפות העולם בראלי-רייד** (ידועה בקיצור **W2RC**) היא סדרת מרוצי ראלי רייד שנתית המאורגנת על ידי ארגון הספורט אמוארי (ASO) ומתקיימת בשיתוף של הפדרציה הבין-לאומית לרכב (FIA) והפדרציה הבין-לאומית לאופנועים (FIM) ומעניקה תואר אליפות עולם בקטגוריית הרכב ובקטגוריית האופנועים.

האליפות התקיימה לראשונה בשנת 2022 והיא החליפה את גביע העולם בראלי חוצה ארצות של הפדרציה הבין-לאומית לרכב והפדרציה לאופנועים, שהתקיימו בנפרד.

## היסטוריה
האליפות נוסדה לאחר מאמץ משותף של ארגון הספורט אמוארי (ASO),הפדרציה הבין-לאומית לרכב (FIA) והפדרציה הבין-לאומית לאופנועים (FIM) במטרה לתאם בין הקריטריונים של שלושת הגופים. אחרי הצבעה שהתקיימה במועצת הספורט העולמית הוכרה אליפות הראלי רייד כאליפות העולם השביעית בספורט המוטורי. ASO נבחר לגוף המפעיל של האליפות למשך תקופה של חמש שנים.

עונת הבכורה של האליפות יצאה לדרך בראלי דקר 2022 והתסתיימה בראלי מרוקו. במהלך העונה בוצעו שינויים בלוח המרוצים בעקבות הפלישה הרוסית לאוקראינה, שהובילה לביטול ראלי קזחסטן.  נאסר אל-עטיה הוכרז כאלוף העולם הראשון בקטגוריית המכוניות. סאם סאנדרלנד זכה בתואר האליפות בקטגוריית האופנועים.

## פורמט
האליפות מורכבת משני סוגים של מרוצים:
* **ראלי** - מרוץ הבנוי מארבעה שישה סטייג'ים. המרחק הכולל עומד כל כ-1,200 ק"מ.
* **מרתון** - מרוץ הבנוי מיותר משישה סטייג'ים. המרחק הכולל עומד על כ-2,500 ק"מ.
מרוצי הבאחה, הקצרים יותר, ממשיכים להתקיים במסגרת גביע העולם למרוצי באחה חוצי-ארצות של הפדרציה הבין-לאומית לרכב וגביע העולם למרוצי באחה של הפדרציה הבין-לאומית לאופנועים שמתקיימים כשתי סגרות עצמאיות.

## מרוצים שהתקיימו במסגרת האליפות

## זוכים באליפות
### אליפות העולם בראלי-רייד של הפדרציה הבין-לאומית לרכב

### אליפות העולם בראלי-רייד של הפדרציה הבין-לאומית לאופנועים

### אליפות הראלי-רייד של הפדרציה הבין-לאומית לרכב

### הגביע העולמי בראלי-רייד של הפדרציה הבין-לאומית לאופנועים

### גביע הראלי-רייד של הפדרציה הבין-לאומית באופנועים

## קישורים חיצוניים
* 

## הערות שוליים

קטגוריה:תחרויות ספורט מוטורי
קטגוריה:אליפויות עולם
טיקגרלור

**Ticagrelor** (שם מסחרי: **ברילינטה**) היא תרופה אשר מטרתה נועדה למניעת שבץ מוחי, התקפי לב ובעיות כלי דם כליליים שונות. הוא פועל כמעכב צבירה של טסיות על ידי אנטגוניזציה לקולטן P2Y. התרופה מיוצרת על ידי AstraZeneca.
ממוזער| 90מ"ג של ברילינטה (טבליה)
תופעות הלוואי השכיחות ביותר כוללות קוצר נשימה (קשיי נשימה), דימום ועלייה בחומצה יורית בדם.

התרופה אושרה לשימוש רפואי בדצמבר 2010 על ידי האיחוד האירופאי, בארה״ב היא אושרה לשימוש ביולי 2011.

## שימושים רפואיים
בארצות הברית, טיקגרלור מיועד להפחית את הסיכון לשבץ אצל מטופלים עם שבץ איכמי חריף או אירועים איסכמים חולפים.

באירופה, טיקגרלור, יחד עם חומצה אצטילסליצילית בשמה המסחרי אספירין, מיועד למנוע אירועים אתרוטרומבוטיים (אירוע של קריש דם בכלי הדם) במבוגרים עם תסמונת כלילית חריפה או היסטוריה של אוטם שריר הלב.

## התוויות נגד - קונטרה אינדיקציות
מטופלים עם דימום פעיל, עם סיכון מוגבר לקצב לב מואט - ברדיקרדיה. בנוסף, מטופלים הנוטלים מעכבי ציטוכרום CYP3A4 או מטופלים עם פגיעה בנינות עד חמורה בכבד.

## תופעות לוואי
**תופעות לוואי שכיחות**

1. קוצר נשימה. זוהי תופעת לוואי שכיחה מאוד. קוצר הנשימה הוא בדרך כלל מתון ובא לידי ביטוי בצורך פתאומי לנשום אוויר. בדרך כלל הוא מתרחש במנוחה ועלול להופיע בשבועות הראשונים לנטילת התרופה. במקרים רבים הוא נעלם מעצמו. אם קוצר הנשימה מחמיר עם הזמן או נמשך זמן רב, יש ליידע את הרופא המטפל, והוא יחליט אם נדרש טיפול.

2. דימומים. התרופה נוגדת פעילות של טסיות דם ולכן עלולה לגרום לדימומים. הדימום עלול להתרחש בכל מקום בגוף. ברוב המקרים הדימומים קלים ואינם מסכני חיים (כמו דימום מהאף או מהחניכיים או דימום לאחר גילוח) וגם אינם דורשים את הפסקת הטיפול, אלא רק מעקב אחרי בדיקות דם. רק לעיתים נדירות עלולים להיות דימומים חריפים - ממערכת השתן, ממערכת העיכול, ממערכת הנשימה ובמוח. במקרים של דימומים חריפים יש לפנות מיד לרופא המטפל.

3. כאבי ראש, סחרחורות, שלשולים, כאבי בטן, בחילות, עצירות, פריחה בעור, עקצוץ או גרד בעור, כאבים ונפיחות במפרקים (תסמינים של גאוט) ותסמינים של לחץ דם נמוך (כמו סחרחורות, חולשה, ראייה מטושטשת).

**תופעות לוואי לא שכיחות**

בלבול, טשטוש, הפרעות בראייה כתוצאה מדימום בעיניים, דימום וגינלי שלא בזמן המחזור החודשי, דם באוזן, דימום פנימי לתוך המפרקים, דימום פנימי שגורם לסחרחורות.

**תופעות לוואי נדירות**

דימום מוחי (שבץ), דימומים חריפים אחרים (כמו דם בשתן או ממערכת העיכול), רגישות־יתר, הפרעות קצב, עילפון, מחסור בטסיות דם וכן מחלה בשם "ארגמנת קרישה ומחסור בטסיות" (TTP).

## תגובות בין תרופתיות
לפני שמתחילים להשתמש בתרופה יש לדווח לרופא המטפל על כל תרופה נוספת שנוטלים או שאמורים ליטול כולל תוספי תזונה וצמחי מרפא.

טיקגרלור הוא מעכב CYP3A4 חלש ויש להגביר את ריכוז התרופות שעבורות מטבוליזם על ידי CYP זה. מעוררי CYP3A4, למשל rifampicin ואולי סנט ג'ון wort, יכולים להפחית את היעילות של ticagrelor.

**תרופות שאסור לשלב עם טיקגרלור**

1. קטוקונזול (תרופה נוגדת פטריות).

2. קלריתרומיצין (תרופה אנטיביוטית).

3. נפזודון (תרופה נוגדת דיכאון שאינה משווקת בישראל).

4. ריטונביר ואטזנביר (לטיפול בנשאי HIV ובחולי איידס).

## קישורים חיצוניים

## הערות שוליים

קטגוריה:כהלים
קטגוריה:נוגדי טסיות
קטגוריה:תרופות לפי א'-ב'
ידין גלמן

**ידין גלמן** (נולד בכ"א בתשרי ה'תשנ"ד, 6 באוקטובר 1993) הוא שחקן קולנוע, טלוויזיה ותיאטרון ישראלי.

משחק בסדרה שמפוצצת את הרשת עכשיו: כשהגלים מתחזקים ביחד עם מישל פרו.

## ביוגרפיה
גלמן נולד וגדל בשכונת בקעה שבירושלים, למשפחה דתית-לאומית אמריקאית. היה חניך בשבט אחדות בסניף בני עקיבא בשכונת בקעה והדריך בתנועה. התחנך בתיכון תורני ניסויי ע״ש צוריאל סמית׳ הרטמן שם התחיל את דרכו במגמת התיאטרון של בית הספר. לאחר סיום לימודיו התיכוניים, למד במכינה קדם צבאית חמדת שבבקעת הירדן. התגייס לצה"ל ושירת כלוחם, קצין וכמפקד בסיירת מטכ"ל. סיפר כי במהלך שירותו הצבאי יצא בשאלה, ומיד לאחר שחרורו, עבר להתגורר בתל אביב ונרשם לסטודיו למשחק של יורם לוינשטיין.

החל ללמוד מדעי המחשב כסטודנט.

## קריירה
### קולנוע
כחצי שנה לאחר שחרורו של גלמן ב-2020, לוהק לתפקיד הראשי בסרטו של אבי נשר "תמונת הניצחון", המשחזר את הקרב על ניצנים במלחמת העצמאות, בתפקיד מפקד הכוח הישראלי, אברהם שוורצשטיין.

גילם את שלמה חרל"פ בסרטו של אלירן פלד "המנצחים" שעלה ב-2024.

### טלוויזיה
בשנת 2021 שיחק בסדרה "פלמ"ח" בתפקיד הסוכן הבריטי דניאל פלמינג. בשנת 2021 שיחק בסדרה "נעלמים" בתפקיד דין גושן. בשנת 2022 שיחק בתפקיד דין בסדרה "דקלה ועקנין" בערוץ ניקולודיאון, ובסדרה "רוח צפונית" בהוט בתפקיד עומרי.

בשנת 2024 לוהק לעונתה החמישית של קומדיית המצבים "קופה ראשית" בכאן 11, בתפקיד ניב מימוני.

התמודד בשעשועון הטריוויה "המרדף" בכאן 11, בו זכה אף בפרס כספי בסכום הבינוני, לצדו של מתמודד אחר שזכה בפרס בסכום הגדול, לאחר שהביסו יחדיו את הצ'ייסר והחידונאי איתי הרמן.

בשנת 2025 השתתף בסדרה "מטכליסטים" ב-yes, בתפקיד חגי, מפקד צוות בסיירת מטכ"ל.

בשנת 2026 בחודש פברואר השתתף בסדרת מיקרו דרמה ״כשהגלים מתחזקים״ מבוסס על סדרת הספרים של הסופרת שרון צוהר, שיחק שם את הראל שי 

### תיאטרון
החל משנת 2022 משחק גלמן בהצגה "את שאהבה נפשי" בתיאטרון "הבימה" בתפקיד אדם ויינברג. במהלך שנת 2022, שיחק ב"חמש דקות ארוכות" של איציק צדיק בתיאטרון השחר בתפקיד זכריה בנימין, ב"ביבר הזכוכית" מאת טנסי ויליאמס, ובתפקיד ג'ים אוקונר וב"יחסים מסוכנים" בתפקיד הרוזן ואלמון.

## חיים אישיים
החל מ-2023 נמצא בזוגיות עם עיתונאית חדשות 12, אדוה דדון. השניים התארסו בתחילת שנת 2024, ובאוגוסט אותה השנה נולד להם בן משותף. לדדון בת נוספת מנישואיה הראשונים לכתב חדשות 12 גלעד שלמור.

במהלך טבח שבעה באוקטובר השתתף גלמן יחד עם הצוות שלו מסיירת מטכ"ל, בקרב לחילוץ תושבים ובני ערובה בקיבוצים בארי וכפר עזה. בקרב זה נפצע קשה בידו, בחזהו ובכתפו. בקרב זה השתתף, לצידו של גלמן, רס"ן דוד מאיר שנפצע גם הוא, אך נפטר לאחר חילוצם בדרכו לבית החולים. לאחר תקופת שיקום חזר גלמן לשחק בינואר 2024.

## מועמדויות לפרסים

## פילמוגרפיה

### קולנוע וסרטים

### טלוויזיה וסדרות

### תיאטרון ובמה

## קישורים חיצוניים

* ידין גלמן, באתר EDB
* 
* 
* 
* 
* פרק 7: ידין גלמן "בלוקבסטר", פודקאסט בהגשת זוהר אורבך, בעריכת נעה בן-הגיא ובהפקת נועה טייב, באתר כאן 11 באורך 52 דקות, 9 בנובמבר 2023
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקנים ישראלים
קטגוריה:בקעה: אישים
קטגוריה:בוגרי מכינות קדם-צבאיות
קטגוריה:חיילי צה"ל במלחמת חרבות ברזל
קטגוריה:לוחמי סיירת מטכ"ל
קטגוריה:פצועי טרור ישראלים
קטגוריה:הטבח בבארי
קטגוריה:ניצולי טבח שבעה באוקטובר
קטגוריה:ישראלים שנולדו ב-1993
קטגוריה:בוגרי תיכון הרטמן
זמן באנטארקטיקה

אנטארקטיקה ממוקמת על כל קווי האורך (מכיוון שהקוטב הדרומי ממוקם בה). לכן, תאורטית, אנטארקטיקה הייתה צריכה להיות ממוקמת בכל אזורי הזמן. עם זאת, מכיוון שאזורים מדרום לחוג האנטארקטי חווים מחזורי יום-לילה קיצוניים במהלך זמני ההיפוך של יוני ודצמבר, יש קושי בקביעת אזור הזמן המתאים. אזורי הזמן לכן מבוססים על חלוקה מלאכותית, בהתאם למפה שלהלן.

## הקוטב הדרומי
להמחשת הבעיה בקביעת אזורי הזמן באנטארקטיקה ניתן להתבונן בקוטב הדרומי שנמצא ביבשת. הקוטב הדרומי נמצא על כל קווי האורך. זוהי נקודה שממנה תאורטית לעולם לא ניתן ללכת דרומה. תאורטית ניתן ללכת רק צפונה מהקוטב הדרומי וכיווני מערבה ומזרחה תאורטית צריכים היו להיות מעגליים מסביב לקוטב הדרומי (אולם, לפי הגדרה מלאכותית, נקבעו כיווני מזרח ומערב מהקוטב הדרומי לפי מיקום שרשרת ההרים הטראנס-אנטארקטיים). לפיכך, תאורטית בקוטב הדרומי היו צריכים לחול כל אזורי הזמן, ולכן בו בזמן אף זמן. מכיוון שכך, כאמור, נקבעה חלוקה מלאכותית של אזורי זמן.

## שיטת חלוקה
אזורי הזמן בחלוקה המלאכותית של אנטארקטיקה, מבוססים בדרך כלל על תביעות טריטוריאליות. תחנות רבות משתמשות באזור הזמן של המדינה הבעלות של התחנה או של בסיס האספקה שלהן (למשל, תחנת McMurdo ותחנת Amundsen–Scott South Pole, שתיהן תחנות אמריקאיות, משתמשות בזמן ניו זילנד בגלל שבסיס האספקה העיקרי שלהן הוא כרייסטצ'רץ', ניו זילנד).

## ראו גם
* אנטארקטיקה
* אזור זמן

## הערות שוליים

קטגוריה:אנטארקטיקה
צ'ורו אאוקי

**צ'ורו אאוקי** (ביפנית:青木 鶴子 ובאנגלית: **Aoki Tsuruko**, נולדה בעיר פוקואוקה שביפן ב-9 בספטמבר 1892 ונפטרה ב-18 באוקטובר 1961) הייתה שחקנית יפנית, ובין השחקניות האסייתיות הראשונות שהצליחו בתעשיית הסרטים האמריקאית. היא מוכרת בעיקר בזכות כיכובה בסרט "צייר הדרקונים" אשר יצא לאקרנים בשנת 1919, אך גם בזכות משחקה בסרטים "הטייפון" (1914), "המשמר" (1914), "הגיישה" (1914), "תעלומת צ'יינה טאון" (1915) "ונשימת האלים" (1920).
## קורות חיים
אאוקי נולדה בפוקואוקה ואומצה על ידי דודה תושיו אאוקי. תושיו היה צייר, עסק ברישום לעיתון בסן פרנסיסקו. ב-1903, המפיק דייוויד בלסקו העסיק את אאוקי בתור מעצבת למלודרמה היפנית "יקיר האלים". צ'ורו עברה עם אביה תושיו לניו יורק, שם החלה את לימודי הבלט שלה. ב-1908, צ'ורו עברה עם אביה לפסדינה שבקליפורניה וכאשר תושיו נפטר, כתבת מהעיתון "The Los Angeles Examiner" לקחה על עצמה לדאוג לה ורשמה אותה לבית ספר לדרמה.

ב-1911, הצטרפה לקבוצת משחק חובבנית בשם "שימפה טרופ" (Shinpa troupe) שעשו סיבובי הופעות אצל מהגרים יפנים בחוף המערבי. צ'ורו שיחקה וביימה הצגות עוד בהיותה בשנות ה-20 המוקדמות שלה. בתקופה זאת, רוב חברות הסרטים האמריקאיות שינו את מיקום ההפקות שלהם מהחוף המזרחי לאזור לוס אנג'לס ביניהם הייתה "The New York Motion Films".

תומאס אייץ היינס היה אחד המפיקים שדגלו בתוכניות ההתרחבות. היינס היה המפיק של "Imperial Japanese Company" שרצו לעשות סרטים על יפן. לשם כך, הם שכרו את צ'ורו בתור שחקנית ראשית והוטל עליה לגייס שחקנים יפנים. סרטה הראשון של צ'ורו היה "The Oath of Tsuru San" שצולם ב-1912 ויצא לאור באוקטובר 1913 שם היא גילמה את עצמה, בתור גיבורת הסרט.

במהלך עבודתה עם "Imperial Japanese Company", צ'ורו הכירה את מי שעתיד להיות בעלה, ססו אלקווה. ססו היה בוגר טרי של אוניברסיטת שיקגו והיה שחקן ב-"שימפה טרופ". הם התחתנו ויחד הקימו חברת סרטים משלהם וקנו סטודיו קטן מ-DW גריפין. צ'ורו שיחקה בכ-48 סרטים ולאחר 40 שנות הפסקה מתחום המשחק צ'ורו חזרה לשחק בסרטים ובשנת 1960 שיחקה בסרטה האחרון "גיהנום עד הנצח" בתור אמא וואן. בשנת 1961 צ'ורו אאוקי נפטרה בגיל 69 מדלקת הצפק.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה יפניות
קטגוריה:ילידות 1892
קטגוריה:נפטרות ב-1961
טושיקו אקיושי

**טושיקו אקיושי** (Toshiko Akiyoshi; נולדה ב-12 בדצמבר 1929) היא פסנתרנית ג'אז יפנית-אמריקאית, מלחינה, מעבדת ומנהיגת להקה. טושיקו הייתה מועמדת לגראמי 14 פעמים והייתה האישה הראשונה שזכתה בפרס ל-"מעבד והמלחין הטוב ביותר".

## חיים אישיים
אקיושי נולדה במנצ'וריה (חלק מסין) למתיישבים יפנים, שם היא התחילה ללמוד לנגן בפסנתר בגיל שש ב-1935. פרוץ מלחמת העולם השנייה השפיע על משפחת אקיושי באופן משמעותי, אביה איבד את העסק שלה ומשפחתה איבדה את כל חפציה. לאקיושי ומשפחתה לא היה כסף כדי לקנות לה כלי נגינה לכן אקיושי הייתה צריכה לעבוד כדי לממן לעצמה כלי נגינה. ב-1946 בסוף מלחמת העולם השנייה היא ומשפחתה עברו בחזרה ליפן, שם היא המשיכה בלימודיה בנגינת הפסנתר. היא עברה לניו יורק ב-1959 כדי להופיעה. התחתנה לזמן מה עם הסקסופוניסט צ'ארלי מריאנו. נולדה להם בת וב-1967 הם התגרשו. כעבור שנתיים היא נישאה לסקסופוניסט לו טאבאקין.

## קריירה
בתור נערה, טושיקו הייתה מופיעה בערבים במועדונים. באחת מן הפעמים בה היא הופיעה, פסנתרן בשם אוסקר פיטרסון (Oscar Emmanuel Peterson) פגש אותה. הוא חשב שיש לה פוטנציאל ועזר לה להקליט את האלבום הראשון שלה. בין-1956 ל-1959 היא למדה במכללת ברקלי בבוסטון והייתה היפנית הראשונה שלמדה שם. טוקיושי ובעלה השני לו טאבאקין הקימו ביחד את הביג בנד הראשון שלה ב-1973 אך ב-2003 אקיושי הגיעה להחלטה לפרק את ההרכב. אקיושי הקליטה 22 אלבומים במהלך חייה, הייתה מועמדת לפרס גראמי 14 פעמים והאישה הראשונה שזכתה בפרס למעבד והמלחין הטוב ביותר.

## קישורים חיצוניים

## הערות שוליים

קטגוריה:מוזיקאי ג'אז
קטגוריה:אמריקאיות שנולדו ב-1929
מרשה נורמן

**מרשה נורמן** (באנגלית: **Marsha Norman**; נולדה: 21 בספטמבר 1947), היא תסריטאית, מחזאית וסופרת אמריקאית. היא זכתה בפרס פוליצר לדרמה בשנת 1983 עבור המחזה שלה "לילה, אמא'" . נורמן כתבה ספרים ושירים עבור הברודוויי כמו "סוד הגן הנעלם" .

## ילדות ונעורים
נורמן נולדה בלואיוויל, קנטאקי, בשנת 1947. היא הבכורה מבין ארבעת ילדיהם של בילי וברטה וויליאם. את ילדותה בילתה נורמן בקריאת ספרים, נגינה על פסנתר והשתתפות בתיאטרון. מאוחר יותר, היא השתתפה בהפקות שנוסדו באותה תקופה של תיאטרון השחקנים של לואיוויל.

## קריירה
נורמן היא בעלת תואר במדעי הרוח. את התואר קיבלה מהאוניברסיטת לואיוויל בשנת 1969.

לאחר סיום לימודייה התחלה נורמן לעבוד כעיתונאית, עסקה בכתיבת מאמרים וביקורות על ספרים, וכתיבת מחזות וסרטים עבור לואיוויל טיימס. בשנת 1971 קיבלה תואר שני ב-.M.A.T. מאוניברסיטת לואיוויל. נורמן לימדה בבתי ספר ציבוריים בין השנים 1970-1973 ועבדה עבור הוועדה לאמנויות של קנטקי בין השנים 1973-1976. 

לאחר מכן, החליטה נורמן לפנות לכתיבת מחזאים במשרה מלאה. המחזה הראשון של נורמן (Getting out" 1977" ), נוצר בהשראת עבודתה בבית החולים המרכזי של המדינה, בזמן שהיא קיבלה את התואר השני שלה ב-UofL. איגוד מבקרי התיאטרון האמריקאי הצביע על "Getting Out" למחזה החדש הטוב ביותר שהופק על ידי תיאטרון אזורי ולאחר מכן הוצג בניו יורק בתיאטרון דה ליס. לאחר הצלחת המחזה הזה נורמן עברה לניו יורק.

נורמן זכתה בפרסים כגון פרס פוליצר, פרס טוני ב-1991 ופרס הדרמה דסק . ב-1983 כתבה נורמן את "לילה, אמא", שזכה בפרס פוליצר. ארבע שנים מאוחר יותר היא פרסמה את הרומן הראשון שלה, "מגדת העתידות," ואחריו "ארבע מחזות" ב-1988. היא כתבה רבות לטלוויזיה ולקולנוע.

נורמן עבדה בפקולטה של בית הספר ג'וליארד, אשר שוכן בניו יורק, כמנהלת שותפה של תוכנית המחזאים האמריקאית של ג'וליארד. נורמן זכתה לכבוד בפסטיבל וויליאם אינג' בשנת 2011 בהישגים של התיאטרון האמריקאי. היא עזבה את ג'וליארד בשנה האקדמית 2019-2020.

## קישורים חיצוניים

## הערות שוליים

קטגוריה:תסריטאיות אמריקאיות
קטגוריה:מחזאיות אמריקאיות
קטגוריה:מחזאים אמריקאים
קטגוריה:בוגרי אוניברסיטת לואיוויל
קטגוריה:אמריקאיות שנולדו ב-1947
קטגוריה:אמריקאים שנולדו ב-1947
אמנון מרחב

**אמנון מרחב** (נולד ב-24 בספטמבר 1965) הוא עורך דין ישראלי. שימש כמנכ"ל משרד הכלכלה והתעשייה. קודם לכך כיהן כסגן ראש עיריית מודיעין, כמנכ"ל עיריית ירושלים וכמנכ"ל התאחדות בוני הארץ.

## ביוגרפיה
בשנים 1988–1991 ניהל שבט צופי רמת - חן.

בשנים 1991–1993 ניהל מרכז קהילתי רמת חן.

מרחב הוא בוגר מדעי המדינה וממשל באוניברסיטת תל אביב, ובוגר תואר ראשון במשפטים במכללה למנהל, ובעל תואר שני במנהל עסקים מהקריה האקדמית אונו.

בתום לימודיו הקים יחד עם עו״ד יאיר דוד את משרד עורכי הדין ״מרחב-דוד״ שהתמחה במשפט מסחרי, משפט מנהלי, דיני עבודה ועובדים זרים. במשך שנים שימש כשותף-מנהל במשרד והתמחה בעיקר בתחום המשפט הציבורי-מנהלי ברשויות מקומיות ואיגודי ערים.

### פעילות ציבורית
בשנים 1998–2003 היה סגן ראש עיריית מודיעין ויו"ר החברה הכלכלית לפיתוח מודיעין. בשנים 1999–2000 החזיק בתיק החינוך בעירייה.

בשנת 2008 היה מועמד בבחירות לראשות עיריית מודיעין. באותה מערכת בחירות ניצח חיים ביבס.

בשנת 2010 שר התמ"ת בנימין בן אליעזר ניסה לקדם את מינויו של מרחב לראש הרשות להגנת הצרכן ולסחר הוגן. המינוי נפסל על ידי נציבות שירות המדינה, בנימוק שלמרחב הייתה זיקה פוליטית עם בכירים במפלגת העבודה, בהם גם בן אליעזר, שתמכו בו פומבית בעת שהתמודד מול חיים ביבס לתפקיד ראש עיריית מודיעין.

בשנים 2010–2014 היה היועץ המשפטי של עיריית ירושלים,

בשנת 2014 מונה למנכ"ל עיריית ירושלים, על ידי ראש עיריית ירושלים ניר ברקת, ושימש בתפקיד עד פברואר 2019.

בתחילת שנת 2019 פרש מעיריית ירושלים.

בחודש פברואר 2019 מונה למנכ"ל התאחדות בוני הארץ לאחר שהחליף בתפקיד את אליאב בן שמעון, שפרש לאחר 6 שנים בתפקיד.

בינואר 2023 מינה אותו שר הכלכלה והתעשייה, ניר ברקת, למנכ"ל משרדו. ביולי 2024 הודיע מרחב על כוונתו לפרוש מתפקידו בספטמבר 2024. ב-1 בספטמבר סיים את תפקידו.

## משפחה
אמנון מרחב נשוי ואב לארבעה, ומתגורר במודיעין.

## קישורים חיצוניים

* 
* 
* 
* ראיון עם אמנון מרחב, בפורום הנדל"ן של הקריה האקדמית אונו
* 
* מאמרים אודות אמנון מרחב בעיתון כלכליסט
* 
* 
* 

## הערות שוליים

קטגוריה:מנכ"לי עיריית ירושלים
קטגוריה:מנכ"לי משרד התעשייה, המסחר והתעסוקה
קטגוריה:בוגרי אוניברסיטת תל אביב
קטגוריה:בוגרי המסלול האקדמי המכללה למינהל: משפטים
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:ישראלים שנולדו ב-1965
אד סטיינברג

**אד סטיינברג** (באנגלית: **Ed Steinberg**) הוא מפיק/במאי וידאו קליפים הפועל בניו יורק סיטי. סטיינברג הקים את רשת הפצת הווידאו RockAmerica . עבודותיו של סטיינברג תוארו כ"צבעוניות". הוא ידוע בעיקר בזכות יצירת הקליפ הראשון של מדונה ב-1982 לשיר "Everybody", אך הפיק וביים יותר מ-90 קליפים לאמנים אחרים כמו ג'יפסי קינגס, צ'יפ טריק , U2 וגם ילו . הוא הפיק מספר תוכניות טלוויזיה שונות אשר שודרו ב-*[[MTV]]* ו-*[[PBS]]*. הקליפים שלו נכללים באוספים במוזיאון ויטני לאמנות אמריקאית, במוזיאון לאמנות מודרנית ובמוזיאון סולומון ר. גוגנהיים. הוא שימש כמנהל המוזיקלי של פסטיבל הסרטים של הוואנה בניו יורק  מאז 2000.

סטיינברג הוא נשיא *RockaMedia LLC*, חברת הפקת מדיה והפצה, והוא גם יועץ מדיה של *Kidos* ו-*Magicflix*; אתרים חינוכיים לילדים בני 3–9.

## פילמוגרפיה

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:במאי וידאו קליפים אמריקאים
קטגוריה:מפיקי טלוויזיה אמריקאים
קטגוריה:אמריקאים שנולדו במאה ה-20